ഷൊര്ണൂര്നിലമ്ബൂര് ട്രെയിന് സര്വിസ് പുനരാരംഭിക്കാന് കേരള മുസ്ലിം ജമാഅത്ത് മന്ത്രിയുമായി ചര്ച്ച നടത്തി നിലമ്ബൂര്: ഷൊര്ണൂര്നിലമ്ബൂര് റൂട്ടില് ട്രെയിന് സര്വിസ് പുനരാരംഭിക്കണമെന്ന് കേരള മുസ്ലിം ജമാഅത്ത് ജില്ല കമ്മിറ്റി ആവശ്യപ്പെട്ടു. റെയില്വേ ചുമതലയുള്ള മന്ത്രി വി. അബ്ദുറഹ്മാനുമായി ഭാരവാഹികള് ചര്ച്ച നടത്തി. ജില്ല കമ്മിറ്റിയുടെ നിവേദനം മന്ത്രിക്ക് കൈമാറി. കേന്ദ്ര റെയില്വേ മന്ത്രി അശ്വിനി വൈഷ്ണവ്, വിദേശകാര്യ സഹമന്ത്രി വി. മുരളീധരന്, ഡിവിഷനല് മാനേജര് ത്രിലോക് കോത്താരി എന്നിവര്ക്ക് ഓണ്ലൈനായും നിവേദനം നല്കി. സെപ്റ്റംബര് 30ന് നടക്കുന്ന യോഗത്തില് വിഷയം റെയില്വേ അധികൃതരുമായി ചര്ച്ച ചെയ്യുമെന്ന് മന്ത്രി ഉറപ്പുനല്കി. ജില്ല ജനറല് സെക്രട്ടറി പി.എം. മുസ്തഫ കോഡൂര്, സി.കെ.യു. മൗലവി മോങ്ങം, കെ.പി. ജമാല് കരുളായി എന്നിവര് നേതൃത്വം നല്കി.The post ഷൊര്ണൂര്നിലമ്ബൂര് ട്രെയിന് സര്വിസ് പുനരാരംഭിക്കാന് കേരള മുസ്ലിം ജമാഅത്ത് മന്ത്രിയുമായി ചര്ച്ച നടത്തി first appeared on MalayalamExpressOnline.